Z A P I S N I K

 sa 1. konstituirajuće sjednice Općinskog vijeća Općine Babina Greda održane dana 03. lipnja, 2021. godine u Vijećnici Općine Babina Greda sa početkom u 20,30 sati.

 NAZOČNI: Tomo Đaković, Mato Čivić, Marija Gregorović, Josip Gregorović, Ivan Kedačić, Jakob Ličanin, Mato Petričević, Ivan Katušić, Marko Mrkonjić, Vedrana Džoić, Dejan Gregić, Zvonko Petričević, Violeta Gregorović

 Općinski načelnik: Josip Krnić

 Pročelnik Jedinstvenog upravnog odjela, Tomislav Kopić, struč. spec. admin. publ.

 Zapisničar: Kata Lešić

 U skladu sa člankom 87. st. 2. Zakona o lokalnim izborima (N/N 144/12, 121/16, 98/19, 42/20, 144/20, 37/21), , sjednicu je otvorio pročelnik Jedinstvenog upravnog odjela, Tomislav Kopić, struč. spec. admin. publ..

Tomislav Kopić je pozdravio nazočne te je nakon prozivanja vijećnika konstatirao da je na sjednici nazočno 13 vijećnika te je predložio slijedeći

 D n e v n i r e d:

1. Izbor Mandatnog povjerenstva,

2. Izvješće Mandatnog povjerenstva i verifikacija mandata članova Općinskog vijeća,

3. Utvrđivanje člana Općinskog vijeća koji će predsjedavati sjednicom do izbora

 predsjednika Općinskog vijeća,

 4. Polaganje svečane prisege članova Općinskog vijeća

 5. Izbor Odbora za izbor i imenovanje,

6. Izbor predsjednika i potpredsjednika Općinskog vijeća,

7. Svečana prisega Općinskog načelnika.

 Na upit predsjedavatelja da li se nazočni slažu sa predloženim dnevnim redom, dnevni red je jednoglasno usvojen.

 Točka 1.

 Predsjedavatelj predlaže Mandatno povjerenstvo i to u sastavu 1. MATO ČIVIĆ, predsjednik, MATO PETRIČEVIĆ, član i JAKOB LIČANIN član.

 Na upit voditelja da li ima drugih prijedloga, drugih prijedloga nije bilo te se

 nakon glasovanja za prijedlog predsjedatelja konstatira se da je za prijedlog bilo 8 glasova ZA , 0 glasova „ PROTIV“ i 5 glasova „SUZDRŽAN“ .

 Predsjedavatelj konstatira da je Općinsko vijeće na temelju članka 28. Statuta Općine Babina Greda i članka 23. Poslovnika Općinskog vijeća općine Babina Greda donijelo

 O D L U K U

 o izboru Mandatnog povjerenstva

 I

 Za članove Mandatnog povjerenstva izabiru se:

1. MATO ČIVIĆ , predsjednik

2. MATO PETRIČEVIĆ , član,

 3. JAKOB LIČANIN, član.

 Odluka je priložena Zapisniku , čini njegov sastavni dio i objavit će se u Službenom glasilu.

 Točka 2.

 Na poziv predsjedavatelja predsjednik Mandatnog povjerenstva MATO ČIVIĆ, pročitao je konačno izvješće Općinskog izbornog povjerenstva te konstatira da je u Općinsko vijeće Općine Babina Greda izabrano 13 vijećnika čija je imena pročitao. Isto tako je pročitao konačno izvješće Općinskog izbornog povjerenstva te konstatira da je za općinskog načelnika izabran Josip Krnić.

 Rasprave o izvješću Mandatnog povjerenstva nije bilo te je predsjedavatelj Vijeća nakon glasovanja konstatira da je Vijeće na temelju članka 3. Poslovnika Općinskog vijeća Općine Babina Greda jednoglasno donijelo

 Z A K L J U Č A K

1.Prihvaća se izvješće Mandatnog povjerenstva o provedenim izborima za Općinsko

vijeće Općine Babina Greda i imenima 13 izabranih članova Općinskog vijeća, a to su: ,

Tomo Đaković, Mato Čivić, Marija Gregorović, Josip Gregorović, Ivan Kedačić, Jakob Ličanin, Mato Petričević, Ivan Katušić, Marko Mrkonjić, Vedrana Džoić, Dejan Gregić, Zvonko Petričević, Violeta Gregorović

 Ovaj Zaključak je sastavni dio zapisnika sa konstituirajuće sjednice.

 Točka 3.

 Predsjednik Mandatnog povjerenstva konstatira da temeljem članka 87. Zakona o lokalnim izborima preuzima vođenje sjednice preuzima prvi vijećnik s kandidacijske liste koja je dobila najviše glasova te da je TOMO ĐAKOVIĆ prvi vijećnik s kandidacijske liste SDP-HSU koja je dobila najviše glasova.

TOMO ĐAKOVIĆ preuzima vođenje sjednice Općinskog vijeća do izbora predsjednika Općinskog vijeća.

 Točka 4.

 Predsjedavatelj Tomo Đaković po preuzimanju predsjedavanjem sjednicom te nakon što su se svi vijećnici ustali, pročitao je tekst PRISEGE:

“Prisežem svojom čašću da ću dužnost vijećnika u Općinskom vijeću obnašati savjesno i odgovorno, da ću u svom radu poštovati pravni poredak Republike Hrvatske sukladno Ustavu, zakonu i Statutu, te ću se zauzimati za svekoliki boljitak Općine Babina Greda.”

 Svi nazočni vijećnici su prisegnuli i potpisali tekst prisege koje su priložene zapisniku.

 Točka 5.

Predsjedavatelj TOMO ĐAKOVIĆ predlaže za članove Odbora za izbor i imenovanja i to: Ivan Kedačić -predsjednika, članove Mariju Gregorović, Ivana Katušić, te je upitao da li članovi oporbe žele u duhu političke prakse predložiti dva člana Odbora.

Marko Mrkonjić predlaže Dejana Gregić i Violetu Gregorović za članove.

Predsjedavatelj daje prijedlog na glasanje za članove Odbora za izbor i imenovanja u sastavu Ivan Kedačić – za predsjednika, te za članove članove Mariju Gregorović, Ivana Katušić , Dejana Gregić i Violetu Gregorović .

Nakon glasovanja predsjedatelj konstatira da je za ovaj prijedlog izglasan jednoglasno i da je

 Općinsko vijeće temeljem članka 28. Statuta Općine Babina Greda i članka 18. Poslovnika Općinskog vijeća Općine Babina Greda donijelo

 O D L U K U

 o izboru Odbora za izbor i imenovanja

 I

 U Odbor za izbor i imenovanja izabiru se:

1. IVAN KEDAČIĆ, predsjednik
2. MARIJA GREGOROVIĆ, član

 3. IVAN KATUŠIĆ, član

 4. DEJAN GREGIĆ, član

 5. VIOLETA GREGOROVIĆ, član

 Odluka je priložena zapisniku , čini njegov sastavni dio i objavit će se u Službenom glasilu.

 Točka 6.

Predsjedavatelj TOMO ĐAKOVIĆ – predlaže da se članovi Odbora za izbor i imenovanja kao novoimenovano tijelo Vijeća povuku te nakon toga izjasnu o prijedlogu za predsjednika Općinskog vijeća.

Nakon što su se članovi Odbora vratili , Ivan Kedačić, predsjednik Odbora za izbor i imenovanje predlaže TOMU ĐAKOVIĆ za predsjednika Općinskog vijeća.

Nakon provedenog glasanja za prijedlog Odbora za izbor i imenovanje da predsjednik Općinskog vijeća bude TOMO ĐAKOVIĆ konstatira se da je rezultat glasanja jednoglasan, odnosno sa 13 glasova „ZA“.

Nakon provedenog glasovanja predsjedatelj je konstatirao da je Općinsko vijeće na temelju članka 22. Statuta Općine Babina Greda i članka 10. Poslovnika Općinskog vijeća Općine Babina Greda , donijelo

 O D L U K U

 I

 TOMO ĐAKOVIĆ , izabire se za predsjednika Općinskog vijeća Općine Babina Greda.

 II

Ova Odluka je priložena zapisniku, čini njegov sastavni dio i objavit će se u Službenom glasilu.

TOMO ĐAKOVIĆ predsjednik Općinskog vijeća predlaže da se nastavi sa sjednicom i daje riječ Odboru za izbor i imenovanja da iznese prijedlog za potpredsjednika Općinskog vijeća.

IVAN KEDAČIĆ – predsjednik Odbora za izbor i imenovanja ispred Odbora za potpredsjednika Općinskog vijeća daje prijedlog da potpredsjednik Općinskog vijeća bude MATO ČIVIĆ.

 Nakon provedenog glasanja za prijedlog Odbora za izbor i imenovanje da potpredsjednik Općinskog vijeća bude MATO ČIVIĆ konstatira se da je rezultat glasanja slijedeći: “ZA” je 11 glasova , PROTIV“ 0 glasova „ SUZDRŽAN“ 2 glasa .

Nakon provedenog glasovanja predsjedatelj je konstatirao da je Općinsko vijeće na temelju članka 22. Statuta Općine Babina Greda i članka 10. Poslovnika Općinskog vijeća Općine Babina Greda donijelo

 O D L U K U

 I

 MATO ČIVIĆ , izabire se za potpredsjednika Općinskog vijeća Općine Babina Greda.

 II

Ova Odluka je priložena Zapisniku, čini njegov sastavni dio i bit će objavljena u Službenom glasilu.

 Točka 7.

Predsjednik Općinskog vijeća Tomo Đaković, pročitao je tekst Prisege za Općinskog načelnika “Prisežem svojom čašću da ću dužnost načelnika Općine Babina Greda

obavljati savjesno i odgovorno, i da ću se u svom radu držati Ustava Republike Hrvatske,

zakona i Statuta Općine , te da ću se zauzimati za svekoliki napredak Republike Hrvatske i

Općine Babina Greda.“

Općinski načelnik Josip Krnić je prisegnuo i potpisao tekst prisege koja je priložena zapisniku.

Predsjednik Općinskog vijeća zaključio je sjednicu u 20,50 sati.

Zapisničar: Ovlašteni predsjedavatelj: Predsjedavatelj: Predsjednik:

 (vijećnik sa kand.liste s najv.

 brojem glasova)

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Kata Lešić) (Tomislav Kopić) (Tomo Đaković) ( Tomo Đaković)